
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: кравеферма  с мандра в с. Балювица с оператор „Берк тайм“ ЕООД, гр. Берковица

Дата на извършване на проверката: 12.07.2018 г.

Място на извършване на проверката: с. Балювица, общ. Берковица
Проверени компоненти и фактори на околната среда:

· Почви
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за почвите;
·  Закон за управление на отпадъците  (ЗУО) и подзаконовите му нормативни актове

Извършени дейности:
За датата на проверката, операторът е уведомен с писмо на РИОСВ – Монтана с изх.       № 2039/21.07.2018 г. и е приложена Заповед № РД-172/11.07.2018 г. на директора на РИОСВ  Монтана за извършване на комплексна проверка на място на обект: кравеферма  с мандра в с. Балювица с оператор „Берк тайм“ ЕООД, гр. Берковица
На 12.07.2018 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-172/11.07.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-40/12.07.2018 г.
Проверени са:
· Животновъден обект
· Мандра
· Документи и данни, свързани със законовите и подзаконови нормативни актове по околна среда
Констативна част:
Основната дейност на фирмата е производство и продажба на селскостопанска продукция и животновъдство.
1. Компонент „Почви“
Дружеството не извършва дейност от месец май 2017 г. Обора, в който са отглеждани животните е освободен и почистен, а животните са продадени. При огледа на мандрата се установи, че няма следи от извършване на дейност. На площадката на дружеството и терените извън нея не са констатирани депонирани количества оборска тор.
2. Фактор „Отпадъци“ 
На територията на обекта не са констатирани съхранени отпадъци, попадащи в обхвата на ЗУО.
Заключение:
    При извършената проверка не са констатирани несъответствия с екологичното законодателство и не са дадени предписания. 

